CELEX: C2006/178/62
Language: et
Date: 2006-07-29 00:00:00
Title: Kohtuasi T-142/06:  12. mail 2006  esitatud hagi — ECZG  versus  komisjon

29.7.2006   
            
            
               ET
            
            
               Euroopa Liidu Teataja
            
            
               C 178/33
            
         12. mail 2006 esitatud hagi — ECZG versus komisjon
   (Kohtuasi T-142/06)
   (2006/C 178/62)
   Kohtumenetluse keel: inglise
   Pooled
   
      Hageja: Elektrociepłownia Zielona Góra S.A. (Zielona Góra, Poola) (esindajad: solicitor M. Powell, juristid C. Arhold ja K. Struckmann)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada Euroopa Komisjoni 23. novembri 2005. aasta otsus, millega algatati ametlik uurimismenetlus riigiabi asjas C 43/2005 (ex N 99/2005) — Poola luhtunud kulud — või teise võimalusena tühistada nimetatud otsus osas, mis puudutab hageja sõlmitud elektrienergia ostulepinguid;
            
         
               —
            
            
               mõista hageja käesoleva hagiga seotud kulud välja komisjonilt.
            
         Väited ja peamised argumendid
   Hageja on Poolas asuv soojus- ja elektrienergiajaama operaator. Vaidlustatud otsusega algatas komisjon ametliku uurimismenetluse väidetava uue riigiabi andmise kohta, mis on Poola elektrijaamade ja Poola avaliku võrguettevõtja PSE vahel sõlmitud elektrienergia ostulepingute (1) vormis.
   Käesoleva hagi toetuseks märgib hageja, et komisjonil puudus pädevus algatada ametlik uurimismenetlus abi suhtes, mis on võetud enne Poola ühinemist Euroopa Liiduaga, mis ei ole pärast ühinemiskuupäeva kohadlatavad. Sellise tegevusega rikkus komisjon tagasiulatuva jõu puudumise ning õiguspärase ootuse üldisi õiguspõhimõtteid.
   Lisaks väidab hageja, et käsitledes asjaomast abi uue riigiabina, rikkus komisjon õigusnorme ja tegi kaalutlusvea. Esiteks ei hinnanud komisjon asjaomast abi lepingu sõlmimise aja faktilisi ja õiguslikke asjaolusid arvestades. Teiseks hindas komisjon vääralt EÜ artikli 87 lõike 1 mõttes majandusliku kasu mõistet, kuna hindas kõiki elektienergia ostulepinguid üldiselt, selle asemel, et iga lepingut individuallselt hinnata. Kolmandaks ei võtnud komisjon arvesse asjaolu, et ajal, mil liikmesriikide elektrienerigaturud avati konkurentsile, ei saanud hageja sõlmitud lepingud ühenduse turul konkurentsi kahjustada, kuna Poola ei olnud veel liikmesriik. Lõpuks väidab hageja, et tegemist ei ole uue riigiabiga, vaid olemasoleva riigiabiga ühinemislepingu ja kohtupraktika tähenduses, mille kohaselt loetakse kuni avamiseni suletud turul kohaldatavat abi turu avamisel olemasolevaks abiks. Hageja lisab ka, et komisjon ei kontrollinud, kas kõnealune leping kehtis pärast Poola ühinemist.
   Lõpuks leiab hageja, et vaidlustatud otsust on ebapiisavalt põhistatud ning see rikub EÜ aritklit 253.
   
      (1)  Riigiabi — Poola — Riigiabi nr C 43/2005 (ex N 99/2005) — Poola luhtunud kulud — Kutse märkuste esitamiseks Euroopa Ühenduse asutamislepingu artikli 88 lõige 2 kohaselt (ELT 2006, C 52, lk 8)